Алтмарк

Алтмарк () — историски регион во Германија, ја сочинува северната третина од Саксонија-Анхалт. Како првична територија на грофовијата Бранденбург, некогаш е именуван како „Лулка на Прусија“, бидејќи Ото фон Бизмарк потекнува од Шенхаузен близу Штендал.

 Географија 

мини|Топографија на Алтмарк

Алтмарк се наоѓа западно од реката Елба помеѓу градовите Хамбург и Магдебург, главно вклучувајќи ги сегашните окрузи Алтмаркрајс Залцведел и Штендал. На запад се наоѓа ридскиот масив Дравен и депресијата Дремлинг разделувајќи го од Линебуршкото поле во Долна Саксонија; Алтмарк се граничи и со регионот Вендланд на север и Магдебуршко Берде на југ. Источно од Елба се наоѓа историскиот регион Пригниц.

Населението е мало. Културниот пејзаж во рамките на Северноевропската низина е рурален и главно прекриен со шуми и полиња. Најголеми градови се Штендал, со население од 39.000 и Залцведел.

Најпозната личност, која потекнува оттука е канцеларот Ото фон Бизмарк, роден во Шенхаузен, во Алтмарк, на 1 април 1815.

 Реки и езера 


Регионот е поделен од Елба, на која ѝ се придружува Хафел кај Хафелберг и нејзините леви притоки Милде-Бизе-Аланд и реката Јецел.

Најголемото природно езеро во Алтмарк е Арендзе.

 Сообраќај 

 Патен 

Алтмарк се наоѓа надвор од главните сообраќајни правци. Bundesautobahn 14 води до Bundesautobahn 2 од Хановер до Берлин, меѓутоа завршува на север од Магдебург. Продолжувањето низ Алтмарк, па сè до Шверин е веќе испланирано. И покрај тоа, сојузните автопати B71, B107, B188, B189, B190, B248 поминуваат низ регионот.

 Железнички 

Станицата Штендал е попатна станица на брзата железничка линија Хановер-Берлин. Други линии се:

 Штендал-Залцведел-Илцен
 Витенберге-Залцведел-Ебисфелде
 Магдебург-Штендал-Витенберге
 Бизмарк-Калбе (Милде)
 Штендал-Тангерминде

 Градови 


 Залцведел
 Ебисфелде
 Арендзе
 Зехаузен
 Диздорф
 Бецендорф
 Клеце
 Мисте
 Гарделеген
 Калбе (Милде)
 Бизмарк
 Остербург
 Штендал
 Хафелберг
 Тангерминде
 Тангерхите

 Надворешни врски 

 Altmarkwiki , регионално Вики за Алтмарк

Категорија:Историја на Бранденбург
Категорија:Региони во Саксонија-Анхалт
Категорија:Поранешни држави и територии во Саксонија-Анхалт